**LĪGUMS**

**Par obligātās veselības pārbaudes veikšanu Daugavpils pilsētas Izglītības pārvaldes un tās padotībā esošo iestāžu darbiniekiem**

Daugavpils 2015.gada 30.decembrī

**Daugavpils pilsētas Izglītības pārvalde**, reģistrācijas Nr.90009737220, Saules iela 7, Daugavpils, LV-5401, turpmāk saukta Pasūtītājs, tās **vadītājas Marinas Isupovas** personā, kura darbojas uz iestādes nolikuma pamata, no vienas puses, un

**Sabiedrība ar ierobežotu atbildību** **“Medicīniskā firma “Dinas””**, reģistrācijas Nr.51503012771,Varšavas iela 43a, Daugavpils, LV-5404, turpmāk saukta Izpildītājs, tās **valdes priekšsēdētāja** **ar tiesībām pārstāvēt kapitālsabiedrību atsevišķi Zigurda Lasovska** personā, no otras puses,

pamatojoties uz Daugavpils pilsētas domes iepirkuma komisijas 2015.gada 14.dcembra lēmumu (iepirkumu komisijas sēdes protokols Nr.5) iepirkuma “Obligātās veselības pārbaudes veikšana Daugavpils pilsētas pašvaldības iestāžu darbiniekiem 2016.gadā”, identifikācijas Nr.DPD 2015/141, iepirkuma priekšmeta 1.daļā “Obligātās veselības pārbaudes veikšanaDaugavpils pilsētas Izglītības pārvaldes darbiniekiem”, noslēdza šādu Līgumu:

**1.Līguma priekšmets**

1.1.Pasūtītājs uzdod un apmaksā, bet Izpildītājs apņemas veikt obligātās veselības pārbaudes Daugavpils pilsētas Izglītības pārvaldes un tās padotībā esošo iestāžu darbiniekiem (turpmāk – Pakalpojums), saskaņā ar iepirkuma tehnisko specifikāciju (*pielikumā*), iesniegto tehnisko piedāvājumu (*pielikumā*), šajā līgumā noteiktajā kārtībā un termiņos.

1.2.Izpildītājssaskaņā ar Pasūtītājaikreizēju pasūtījumu apņemas sniegt Pakalpojumu atbilstoši līguma nosacījumiem un līguma pielikumiem, Ministru kabineta 2001.gada 27.novembra noteikumiem Nr.494 „Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm”, Ministru kabineta 2009.gada 10.marta noteikumiem Nr.219 „Obligātās veselības pārbaudes”, bet Pasūtītājsapņemas pieņemt sniegto Pakalpojumu un apmaksāt par saņemto Pakalpojumu saskaņā ar šī Līguma nosacījumiem.

**2.Tiesības un pienākumi**

2.1.Pasūtītājs apņemas:

2.1.1.informēt Izpildītāju par Pakalpojuma nepieciešamību;

2.1.2.pieprasīt Izpildītājam par neatbilstoši veiktu Pakalpojumu veikt Līguma nosacījumiem atbilstošu Pakalpojumu Līgumā noteiktajā kārtībā;

2.1.3.veikt samaksu par Līguma un Latvijas Republikas saistošo normatīvo aktu prasībām atbilstoši veikto Pakalpojumu Līgumā noteiktajā kārtībā.

2.2.Pasūtītājs veic pasūtījumu, ņemot vērā nepieciešamību un finansiālās iespējas un nav pienākums veikt pasūtījumus uz visu tehniskajā specifikācijā minēto apjomu vai uz visu 3.2.punktā minēto summu.

2.3.Izpildītājs apņemas:

2.3.1.veikt Pakalpojumu Līguma darbības laikā atbilstoši Līguma un Latvijas Republikas saistošo normatīvo aktu prasībām;

2.3.2.nodrošināt attiecīgu ierakstu izdarīšanu Pasūtītāja darbinieka medicīnas grāmatiņā un/vai obligātās veselības pārbaudes kartē;

2.3.3.nekvalitatīvi veikta Pakalpojuma izpildi veikt atkārtoti un kvalitatīvi par saviem līdzekļiem.

2.3.4.Līguma izpildes laikā iegūto informāciju nenodot trešajām personām.

**3.Līguma cena un norēķinu kārtība**

3.1.Pakalpojuma izmaksas ir noteiktas tehniskajā piedāvājumā. Pakalpojuma izmaksas vienības cena paliek nemainīga visā līguma darbības laikā.

3.2.Kopējā līgumsumma šī līguma darbības laikā ir 32979,20EUR (*trīsdesmit divi tūkstoši deviņi simti septiņdesmit deviņi euro 20 centi*) bez PVN.

3.3.Pievienotās vērtības nodoklis tiek aprēķināts un maksāts atbilstoši Latvijas Republikas normatīvajos aktos noteiktajā kārtībā.

3.4.Līguma kopējā summā ir iekļautas visas izmaksas, kas saistītas ar Pakalpojuma izpildi, t.sk. nodokļi, nodevas u.c. maksājumi, kas nepieciešami Līguma pilnīgai un kvalitatīvai izpildei.

3.5.Pasūtītājs samaksu par faktiski veiktajiem medicīniskajiem izmeklējumiem veic 30 (trīsdesmit) dienu laikā pēc pavadzīmes - rēķina saņemšanas no Izpildītāja.

3.6.Norēķini par saņemto Pakalpojumu tiek veikti euro valūtā bezskaidras naudas pārskaitījuma veidā uz Izpildītāja bankas kontu, kas norādīts Līgumā un izsniegtajā rēķinā.

3.7.Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīgs maksājuma uzdevums.

3.8.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.Līguma darbības termiņš**

4.1.Līguma priekšmetā minēto Pakalpojumu sniedz no 2016.gada 1.janvāra līdz 2016.gada 31.decembrim vai līdz brīdim, kad summa par pakalpojuma sniegšanu ir sasniegusi līguma 3.2.punktā minēto līgumsummu (atkarībā no tā, kurš no nosacījumiem iestājas pirmais).

4.2.Līgums stājas spēkā ar tā parakstīšanas brīdi un ir spēkā līdz Līgumā noteikto saistību pilnīgu un savstarpēju nokārtošanu.

**5.Līdzēju atbildība**

5.1.Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības rezultātā.

5.2.Ja Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus, Izpildītājs maksā Pasūtītājam līgumsodu 0,5% (nulle, komats, piecu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.

5.3.Ja Pasūtītājs neizpilda Līguma 3.5.punktā noteiktās saistības, Pasūtītājs maksā Piegādātājam līgumsodu 0,5% (nulle, komats, piecu procentu) apmērā no nesamaksātās summas par katru kavēto dienu, bet ne vairāk kā 10% (desmit procentu) apmērā no parāda apmēra.

**6.Līguma darbības izbeigšana**

6.1.Pasūtītājam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Izpildītāju vismaz 7 (septiņas) dienas iepriekš, ja ir iestājies vismaz viens no šādiem gadījumiem

6.1.1.Izpildītājam iestājas maksātnespēja vai tā darbība tiek izbeigta, pārtraukta vai apturēta;

6.1.2.Izpildītājs nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus.

**7.Nepārvarama vara**

7.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

7.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

7.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

7.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

7.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**8.Pārējie nosacījumi**

8.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

8.2.Strīdus šī līguma ietvaros Puses risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

8.3.Jebkura no Pusēm iepriekš rakstiski brīdinot otru pusi ir tiesīga, lauzt šo līgumu un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

8.4.Līgums sastādīts divos eksemplāros uz 4 (*četrām*) lapām.

Pielikumā: tehniskā specifikācija (*oriģināls*), tehniskais piedāvājums (*oriģināls*).

**9.Pušu juridiskās adreses un rekvizīti**

|  |  |
| --- | --- |
| **Pasūtītājs:** Daugavpils pilsētas Izglītības pārvalde reģistrācijas Nr.90009737220, Saules iela 7, Daugavpils, LV-5401AS “Citadele banka”, kods PARXLV22,konts LV13PARX0000850062460Daugavpils pilsētas Izglītības pārvaldesvadītāja  *(personiskais paraksts)* M.Isupova | **Izpildītājs:**Sabiedrība ar ierobežotu atbildību “Medicīniskā firma “Dinas””reģistrācijas Nr.51503012771,Varšavas iela 43a, Daugavpils, LV-5404AS "SEB banka", kods UNLALV2X,konts LV73UNLA0005003467168SIA “Medicīniskā firma “Dinas””valdes priekšsēdētājs *\_\_\_\_\_\_\_\_\_\_\_\_\_\_\_\_\_\_\_\_* Z.Lasovskis |

Valdes priekšsēdētāja vietā uz pilnvaras pamata paraksta I.Vaivode

 *(personiskais paraksts)* I.Vaivode